Syen ɣer-s win akken i d-isellen ad d-yini « Ahu », ɣas ulamma ur d-iban ara unamek n wawal-a, maca tawuri-s tban, amzun akken win i d-isellen ibeggen-d iman-is belliha-t-an yewjed, yestufa, yerra-d lwelha-s yefka azal i wayen ara isel. Ad ikemmel unallas deg wawal-is : Tamacahut-iw ad telhu ad tiɣzif anect n usaru », neɣ « win i d-yennan ahu, ad yaf lhu ». Deg wamud n tmucuha i yura Belɛid At Ɛli, llan yeḍrisen i yesɛan innan n tazwara akken llan deg timawit, ur ten-ibeddel ara, llan sin yeḍrisen, d wi : - « Tamacahut n uwaɣzeniw » : Macahu … Rebbi, ad tt-iselhu … ad tt-iɣzif ad tt-igerrez am usaru !